**Dyddiad cyhoeddi:** 28 Mehefin 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

1. **Sawl arwydd 20mya sydd wedi cael eu prynu, a chyfanswm cost prynu’r arwyddion hynny**

Nid yw TrC yn cadw’r wybodaeth hon. Mae Llywodraeth Cymru yn darparu cyllid grant yn uniongyrchol i Awdurdodau Priffyrdd i ymgymryd â’r gweithgarwch hwn. Nid yw TrC yn gallu gweld y wybodaeth fasnachol hon.

1. **Cyfanswm y gwariant ar hysbysebion cysylltiedig gan gynnwys hysbysebion teledu a radio, gwariant hysbysebu ar-lein, a baneri ar ochr y ffordd**

Mae TrC wedi gwario £45,018.52 ar hysbysebu hyd yma.

1. **Cost llafur i osod arwyddion 20mya newydd ac addasiadau ffordd**

Nid yw TrC yn cadw’r wybodaeth hon. Mae Llywodraeth Cymru yn darparu cyllid grant yn uniongyrchol i Awdurdodau Priffyrdd i ymgymryd â’r gweithgarwch hwn. Nid yw TrC yn gallu gweld y wybodaeth fasnachol hon.

1. **Cyfanswm y gyllideb a neilltuwyd i’r tasglu 20mya**

Cafodd y Grŵp Tasglu 20mya ei sefydlu a’i ariannu’n uniongyrchol gan Lywodraeth Cymru. Nid yw TrC yn gallu gweld y wybodaeth fasnachol hon.

1. **Unrhyw wariant ar ymgyngoriaethau trydydd parti wrth lunio a gweithredu’r cynllun**

Mae TrC wedi gwario £243,559 ar ymgyngoriaethau trydydd parti hyd yma, gan gynnwys y costau hysbysebu a nodir uchod.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".